
หลักเกณฑ์การบริหารและพัฒนาทรัพยากรบุคคล
องค์การบริหารส่วนตำบลฉลุง

องค์การบริหารส่วนตำบลฉลุง ได้กำหนดหลักเกณฑ์สำหรับการบริหารและพัฒนาทรัพยากร
บุคคล ซึ่งเป็นไปตามกฎ ระเบียบ และข้อบังคับที่เกี่ยวข้อง  ได้แก่ หลักเกณฑ์การสรรหาและคัดเลือกบุคลากร หลักเกณฑ์การบรรจุและแต่งตั้งบุคลากร หลักเกณฑ์การพัฒนาบุคลากร  หลักเกณฑ์การประเมินผลการปฏิบัติงาน หลักเกณฑ์การให้คุณให้โทษและการสร้างขวัญกำลังใจ โดยมีรายละเอียดดังนี้ 
หลักเกณฑ์การสรรหา และคัดเลือกบุคลากร
การประกาศสรรหาและคัดเลือกบุคลากรขององค์การบริหารส่วนตำบลฉลุง เป็นอำนาจของ
นายกองค์การบริหารส่วนตำบลฉลุง ตามมาตรา ๑๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒  ลงวันที่ ๑๘  พฤศจิกายน ๒๕๔๒ โดยผู้สมัครจะต้องมีคุณสมบัติและไม่มีคุณลักษณะ ต้องห้ามตามข้อ ๖ แห่งประกาศคณะกรรมการพนักงานส่วนตำบล จังหวัดสตูล เรื่อง หลักเกณฑ์และเงื่อนไข เกี่ยวกับการบริหารงานบุคคลขององค์การบริหารส่วนตำบล พ.ศ. ๒๕๔๕  ลงวันที่ ๒๔ ตุลาคม ๒๕๔๕ 
หลักเกณฑ์การบรรจุและแต่งตั้ง 
เพื่อให้ การบริหารงานภายในขององค์การบริหารส่วนตำบลฉลุง ดำเนินการเป็นไปด้วยความ 
เรียบร้อย มีประสิทธิภาพ และสอดคล้องกับบริบทการปฏิบัติงานในปัจจุบันขององค์การบริหารส่วนตำบลฉลุง  และเป็นไปตามประกาศคณะกรรมการพนักงานส่วนตำบล จังหวัดสตูล  เรื่อง หลักเกณฑ์และเงื่อนไข เกี่ยวกับการบริหารงานบุคคลขององค์การบริหารส่วนตำบล  พ.ศ. ๒๕๔๕ ลงวันที่ ๒๔ ตุลาคม ๒๕๔๕ ข้อ ๑๐๙ ในการบรรจุและแต่งตั้งพนักงานส่วนตำบล 
หลักเกณฑ์การพัฒนาบุคลากร 
 

ตามประกาศคณะกรรมการพนักงานส่วนตำบล จังหวัดสตูล เรื่อง หลักเกณฑ์และเงื่อนไขเกี่ยวกับการ บริหารงานบุคคลขององค์การบริหารส่วนตำบล พ.ศ. ๒๕๔๕ ลงวันที่ ๔ ตุลาคม  ๒๕๔๕  หมวด ๑๒  กิจการอันเกี่ยวกับการบริหารงานบุคคล ส่วนที่ ๓ การพัฒนาพนักงานส่วนตำบล ข้อ ๒๗๕  วิธีการพัฒนาพนักงานส่วนตำบล ให้คณะกรรมการพนักงานส่วนตำบล (ก.อบต.จังหวัด) ดำเนินการเอง มอบให้องค์การบริหารส่วนตำบล หรือผู้ที่เหมาะสมดำเนินการหรือดำเนินการร่วมกับสำนักงานคณะกรรมการกลางพนักงานส่วนตำบล (ก.อบต.) ส่วนราชการ หรือหน่วยงานอื่น โดยวิธีการใดวิธีการหนึ่งหรือหลายวิธีก็ได้ ตามความจำเป็นและเหมาะสม  ดังนี้ 
๑. การปฐมนิเทศ 
๒. การฝึกอบรม 
๓. การศึกษาหรือดูงาน 
๔. การประชุมเชิงปฏิบัติการหรือการสัมมนา 
๕. การสอนงาน การให้คำปรึกษาหรือวิธีการอื่นที่เหมาะสม 

หลักเกณฑ์การประเมินผลการปฏิบัติงาน 
องค์การบริหารส่วนตำบลฉลุง  ได้ประกาศหลักเกณฑ์และวิธีการประเมินการปฏิบัติงานของ
พนักงานส่วนตำบลและพนักงานจ้าง ประจำปีงบประมาณ พ.ศ. ๒๕๖3 ทุกรอบประเมิน ตามประกาศคณะกรรมการพนักงานส่วนตำบลจังหวัดสตูล เรื่อง หลักเกณฑ์และวิธีการประเมินผลการปฏิบัติงานของพนักงานส่วนตำบล (ฉบับที่ ๒) พ.ศ. ๒๕๖๓ 
หลักเกณฑ์การให้คุณให้โทษและการสร้างขวัญกำลังใจ 
1. ตามพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ ลงวันที่ ๑๘ 
พฤศจิกายน ๒๕๔๒ มาตรา ๓๕ เรื่อง การจ่ายเงิน ประโยชน์ตอบแทนอื่นของพนักงานส่วนตำบลและพนักงานจ้าง 
2. ตามประกาศคณะกรรมการพนักงานส่วนตำบล จังหวัดสตูล เรื่อง หลักเกณฑ์และเงื่อนไข
เกี่ยวกับ วินัยและการรักษาวินัยและการดำเนินการทางวินัย พ.ศ. ๒๕๕๘ และที่แก้ไขเพิ่มเติม 
3. การดูแลรักษาบุคลากรที่มีอยู่ให้มีสุขภาพกายและสุขภาพจิตแข็งแรงสมบูรณ์ เพื่อให้มีชีวิตที่ 
ยืนยาว และมีความสุข สามารถทำงานอยู่ได้จนเกษียณอายุราชการ ซึ่งจะต้องอาศัยกิจกรรมต่าง ๆ ในกระบวนการบำรุงรักษาบุคลากร ได้แก่ การจ่ายค่าตอบแทนและสวัสดิการ การส่งเสริมสุขภาพและอนามัย การดูแลรักษาสุขภาพอนามัย และการป้องกันอุบัติภัย เป็นต้น
